Almenningurin má einki vita um Marghøllina Málið um Vágs Kommuna skal yvirtaka Marghøllina ella ikki, varð viðgjørd á afturlætnum býráðsfundi 1. oktober. Samstundis stendur Kristina Háfoss, landsstýriskvinna, fast við sítt, um at skuldin í Marghøllini skal upp í kommunala roknskapin–Vit høvdu eina umrøðu fyri aftirlætnum hurðum á býráðsfundinum um tað málið. Eg dugi ikki at siga nær vit eru liðug við umrøðuna og nær tað verður alment. Vit umrøða málið og eru ikki komin á mál við umrøðuni, sigur Dennis Holm, borgarstjóri í Vági. –Avgerðin um, at Marghøllin og Páls Høll skulu vera partur av roknskapinum hjá kommununi, stendur við. Nú er so tað gleðiliga hent, at avgerð er tikin um at keypa Páls Høll og taka tað við í roknskapin, men vit hava ikki frætt nakað aftur viðvíkjandi Marghøllini. Vit eru í einum samskifti, men hetta skal koma í rættlag skjótast møguligt, sigur Kristina Háfoss, landsstýriskvinna við fíggjarmálum.